da da nb da da da da fi da de en da da pt nb da da da sv nn da da en tr nb da da da da da da da da da da da da da da da da da da da de da es da da da da de de nb da sv de nb da sv da da sv da it en de da de da en et da fr pl hu de en da da da de de fr en da da fr it fr de da da da da da ar da
Farseret vildsvinekølle med tomatkompot, ruller med skorzonerrødder og solbærsauce
15. januar 2011 festmad hovedret mandlerpersilleskorzonerrodsolbærsoltørrede tomatersvampetimiantomatervildsvin
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
Jeg lovede at poste nogle af nytåraftens retter, og foreløbig er det kun blevet til den eksperimentelle dessert, så here goes…
Som mange retter til store middage er den temmelig omfattende, men kan sagtens laves af flere omgange. Fx lavede jeg tomatkompotten et par dage før, vildsvinekøllen blev farseret om formiddagen og forstegt, rullerne blev også lavet i god tid, så de bare skulle friteres lige inden spisning,  og saucen stod klar til lige at få pisket en klat smør i lige inden retten blev serveret.
Start med at flå tomaterne; skær et snit i enden modsat blomsten, hæld kogende vand over, og lad dem trække et minut. Hæld koldt vand over, og pil skindet af tomaterne. Skær tomaterne i både, fjern kernerne og skær dem i strimler. Snit også løgene i strimler.  Kom sukkeret på en pande og lad det smelte til en lys karamel. Kom mandlerne i og rør rundt til de er brune. Tilsæt løg og oliven. Kom eddike, smør og stjerneanis på panden og lad det simre i 5 minutter. Tilsæt tomatkødet og lad det simre i yderligere 5 minutter. Smag til med salt og peber, og kom kompotten i en skål, der stilles på køl. Lad den trække mindst 2 timer, men gerne op til 2 døgn. Husk at fjerne stjerneanis inden servering.
1 spsk frisk timian
Skræl skorzonerrødderne og skær dem i skrå skiver. Kog dem i mælken, tilsat 1 tsk salt, til de er næsten møre. Afdryp i en sigte. skær æblerne i både og brun dem i honning. Vend dem med rødderne og tilsæt timian og peberrod. Smag til med lidt ekstra salt og peber. Afkøles.
Massen fordeles på forårsrulledej og laves til ruller. Friteres i olie lige inden servering.
1 vildsvinekølle, 2½-3 kg (med ben)
300 g hk. svinekød
15 g tørrede skovsvampe
1 håndfuld bredbladet persille
2 spsk soltørrede tomater i olie
Hæld vand over svampene og lad dem trække nogle timer (eller natten over). Udben køllen og bred den ud på et skærebræt. På det nederste ben er der lidt kød, som passende kan skæres af og kommes i farsen. Gem benet i fryseren til en gang fond.
Kom det hakkede kød i foodprocessoren sammen med svampe, tomater, persille og det afskårne kød. Tilsæt æg, salt og peber, og kør til en lind fars. Tilsæt evt. lidt fløde for at justere konsistensen.
Smør farsen ud på den udbredte kølle, og rul kødet rundt om farsen. Snør den sammen med kødsnor. Forsteg den i en time ved 225 grader. Lad den trække nogle timer, og sæt den i ovnen ved 200 grader til den har en kernetemperatur på 70 grader – ca. 1½ time. Lad den trække tildækket i 20 minutter og skær i tynde skiver.
30 g tørrede skovsvampe
2 dl solbær (frosne)
4 dl mørk fond
Hak løgene fint og knus svampene i en morter. Kom lidt olie i bunden af en gryde og sauter løgene sammen med rosmarin og svampe. Kom balsamico sammen med solbær. Lad det koge lidt ned. Tilsæt fond, og kog det yderligere ned. Sigt saucen (der skal være ca. 2½ dl sauce tilbage). Pisk smør i lige inden servering og smag til med salt og peber – saucen må ikke koge efter at smørret er pisket i.
Undskyld billedkvaliteten - det var nytår!
17. januar 2011 kl. 21:11
Uhm, lækker nytårsmad – der er godt nok mange forskellige smage og teksturer. Skøn idé med en sprød rulle til vildbassen 🙂 Møs
20. januar 2011 kl. 20:03
Jeg var også vild med IKKE at få kartofler (for en gangs skyld); lækkert med helt anderledes tilbehør!
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Pandekagekage jkeg lrg lwg wlgwrge owgnl wlgwrge owgnl wlgwrge
Hjemmelavet grenadine jkeg lrg lwg wlgwrge owgnl wlgwrge owgnl wlgwrge
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.